**Azərbaycan Dövlət İqtisad Universitetinin Zaqatala filialı** — Azərbaycan Respublikası Təhsil Nazirliyinin tabeliyində olan ali təhsil müəssisəsi.

Tarixi
------

### AMİ Zaqatala filialı

Azərbaycan Müəllimlər İnstitutunun Zaqatala filialı Azərbaycan Respublikasının Prezidenti Heydər Əliyevin 13 iyun 2000-ci il tarixli 349 nömrəli Fərmanı ilə Zaqatala Politexnik Texnikumunun bazasında yaradılmışdır.

2000–2001-ci tədris ilində bakalavr pilləsi üzrə 13 nəfər tələbə ilə fəaliyyətə başlayan filialda dislokasiya ərazisinə daxil olan Zaqatala, Balakən və Qax rayon təhsil şöbələri ilə birgə ümumtəhsil məktəblərin pedaqoji kadrları da ixtisasartırma və yenidənhazırlanma kurslarına cəlb olunmağa başlamışdır.

2006-cı ildən filialda pedaqoji fakültə fəaliyyət göstərmiişdir. Birinci tədris ilindən "İbtidai təhsilin pedaqogikası və metodikası", 2000–2001-ci tədris ilindən "Məktəbəqədər təhsilin pedaqogikası və metodikası", 2002–2003-cü tədris ilindən "Riyaziyyat-fizika", 2003–2004-cü tədris ilindən "Azərbaycan dili və ədəbiyyat" və "Tarix", 2006–2007-ci tədris ilindən isə "Tarix-coğrafiya" ixtisasları əlavə olaraq ayrılmışdır. Hazırda fakültədə "Məktəbəqədər təhsilin pedaqogikası və metodikası", "İbtidai təhsilin pedaqogikası və metodikası", "Azərbaycan dili və ədəbiyyat", "Riyaziyyat-fizika", "Tarix", "Tarix-coğrafiya" ixtisasları üzrə ilkin müəllim hazırlığı aparılmışdır.

Zaqatala filialında 1 avqust 2003-cü il tarixdən 2 kafedra — "Hümanitar fənlər və onların tədrisi metodikası" və "Təbiət fənləri və onların tədrisi metodikası" kafedraları fəaliyyət göstərmişdir.

AMİ-nin Zaqatala filialında 3 kabinet fəaliyyət göstərmişdir:

1. "Əlavə təhsil kabineti";
2. "Müasir təlim metodları və dayaq məntəqələri ilə iş kabineti";
3. "Kredit sistemi kabineti";

Filialın dislokasiya ərazisinə daxil olan Zaqatala, Balakən və Qax rayonları üzrə ümumtəhsil fənn müəllimlərinin ixtisasartırma təhsilinə cəlb edilməsi və yenidənhazırlanma kurslarının təşkili bu şöbənin əməkdaşlarının işinin əsasını təşkil edilmişdir.

### ADPU Zaqatala filialı

Azərbaycan Respublikası Prezidentinin 26 noyabr 2015-ci il tarixli, 1582 nömrəli Sərəncamına əsasən Azərbaycan Müəllimlər İnstitutu Azərbaycan Dövlət Pedaqoji Universitetinə qoşulması nəticəsində Azərbaycan Müəllimlər İnstitutunun Zaqatala filialı Azərbaycan Dövlət Pedaqoji Universitetinin Zaqatala filialı hesab olunmuşdur.

### ADİU Zaqatala filialı

Azərbaycan Respublikası Prezidentinin 29 aprel 2016-cı il tarixli Sərəncamına əsasən Azərbaycan Dövlət Pedaqoji Universitetinin Zaqatala filialı Azərbaycan Dövlət İqtisad Universitetinin Zaqatala filialı hesab olunmuşdur.

Maddi-texniki bazası
--------------------

Filialın binası 2012-ci ilin mayında baş verən zəlzələdə qəzalı vəziyyətə düşməsindən sonra filial üçün yeni binanın inşa edilməsi nəzərdə tutulmuşdur. Dövlət başçısının tapşırığına uyğun olaraq, 2012-ci ildə filial üçün yeni binanın tikintisinə başlanılmışdır. Fövqəladə Hallar Nazirliyinin sifarişi ilə dövlət büdcəsi vəsaiti hesabına həyata keçirilən tikinti işləri 2015-ci ilin sentyabrında başa çatdırılmışdır. 4 noyabr 2015-ci ildə Prezident İlham Əliyev filialının yeni inşa olunan binasının açılışında iştirak etmişdir.

Bina 6.700 m² ərazini əhatə edir. Buradakı linqafon otağı, kompüter mərkəzi tələbələrin ixtiyarındadır. Təhsil ocağının bütün otaqları, auditoriyaları zəruri avadanlıqla təchiz olunub. Tədris prosesində müasir informasiya-kommunikasiya sistemlərindən istifadəyə diqqət yetirilib. Filialın yeni binasında kitabxana, akt zalı və muzey fəaliyyət göstərir, tələbələr tibb və iaşə xidmətlərindən istifadə edirlər.

Mənbə
-----

* Filiallar Arxivləşdirilib 2010-02-13 at the Wayback Machine

### İstinadlar

1. ↑  *""Azərbaycan Respublikası Təhsil Nazirliyinin strukturuna daxil olmayan tabeliyindəki qurumların Siyahısı"nın təsdiq edilməsi haqqında"* Azərbaycan Respublikası Nazirlər Kabinetinin 15 iyul 2011-ci il tarixli, 118 nömrəli **Qərarı**. Arxivləşdirilib 2016-07-03 at the Wayback Machine  (az.)
2. ↑  *"Azərbaycan Respublikasında təhsil sisteminin təkmilləşdirilməsi haqqında"* Azərbaycan Respublikasının Prezidentinin 13 iyun 2000-ci il tarixli, 349 nömrəli **Fərmanı**. **e-qanun.az** Arxivləşdirilib 2017-04-30 at the Wayback Machine  (az.)
3. ↑  "Azərbaycan Müəllimlər İnstitutunun Azərbaycan Dövlət Pedaqoji Universitetinə qoşulması barədə" Azərbaycan Respublikası Prezidentinin 26 noyabr 2015-ci il tarixli, 1582 nömrəli Sərəncamı. e-qanun.az,  (az.)
4. ↑  "Azərbaycan Dövlət Pedaqoji Universitetinin Qazax və Zaqatala filialları barədə" Arxivləşdirilib 2021-05-09 at the Wayback Machine Azərbaycan Respublikası Prezidentinin 29 aprel 2016-cı il tarixli Sərəncamı. president.az,  (az.)
5. ↑  Müəllimlər İnstitutunun yeni binasında bədbəxt hadisə[*ölü keçid*]
6. 1 2 3 4 5  İlham Əliyev Azərbaycan Müəllimlər İnstitutunun Zaqatala filialının yeni inşa olunan binasının açılışında iştirak edib Arxivləşdirilib 2015-11-13 at the Wayback Machine. president.az, 04.11.2015  (az.)

Xarici keçidlər
---------------

* unec-zaqatala.com — Azərbaycan Dövlət İqtisad Universitetinin Zaqatala filialının rəsmi saytı
* Azərbaycan Dövlət İqtisad Universitetinin Zaqatala filialı — Facebook səhifəsi

| ⛭Azərbaycan Dövlət İqtisad Universiteti |
| --- |
| Rəhbərlər | Mehdibəy İsmayılov (1930-1934) • Rəşid Qayıbov (1934-1937) • Məcid Quliyev (1937) • Həbib Hüseynov (1937-1939) • Bilqeyis Həşimzadə (1939-1941) • Əliqulu Fərəcov (1945-1950) • Xurşud Məmmədov (1951-1954) • Şamil Əliyev (1955-1959) • Sərvər Aslanov (1966-1973) • Zeynal Ələkbərov (1973-1986) • Rahib Quliyev (1986-1989) • Fuad Ələsgərov (1989-1992) • Həsən Qasımov (1992-1994) • İslam Qarayev (1994-2000) • Əli Abbasov (2000-2004) • Telman Hüseynov (2004) • Şəmsəddin Hacıyev(2004-2014) • Ədalət Muradov (2014-) |
| Fakültələr | Beynəlxalq İqtisadiyyat Məktəbi • Rus İqtisad Məktəbi • Biznes və menecment • İqtisadiyyat • Mühəndislik • Maliyyə və mühasibat • Rəqəmsal iqtisadiyyat • Türk dünyası iqtisad |
| Digər | Dərbənd filialı • Zaqatala filialı • Maliyyə-İqtisad Kolleci • İqtisadçı qəzeti • İqtisadçı Voleybol Klubu |